Diari Oficial de la Generalitat Valenciana


Sumari del DOGV 2146, del 17-11-1993 (1993/829773)

ORDRE de 19 d'octubre de 1993, de la Conselleria d'Economia i Hisenda, per la qual s'acorda la desafectació de la Conselleria de Cultura de l'immoble situat al C/ Explanada, núm. 9, de Petrel (Alacant).
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/10/19/(2)/dof/vci/html**

### Dades del document

Número de DOGV
:   2146

Data del DOGV
:   17-11-1993

Secció del DOGV
:   DISPOSICIONS GENERALS

Número del document
:   1993/829773


Data del document
:   19-10-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 19 d'octubre de 1993, de la Conselleria d'Economia i Hisenda, per la qual s'acorda la desafectació de la Conselleria de Cultura de l'immoble situat al C/ Explanada, núm. 9, de Petrel (Alacant).  
Mitjançant el RD 4099/82, de 29 de desembre, i el RD 3196, de 29 de desembre, l'Estat va transferir a la Comunitat Valenciana l'immoble situat al carrer Explanada, núm. 9, de Petrel (Alacant), que s'afectà a la Conselleria de Cultura com a centre d'animació sòcio-cultural.  
Aquesta conselleria ha sol·licitat la desafectació de l'immoble, ja que en l'actualitat no és utilitzat per als seus fins propis en haver-se cedit l'ús a diverses entitats públiques i sindicals de la manera següent:  
- Mitjançant conveni, subscrit entre l'Ajuntament de Petrel i la Conselleria de Cultura el dia 19 de juny de 1985, es va cedir a la corporació municipal la planta baixa de l'immoble.  
- Mitjançant Decret del Consell 115/84, de 30 d'octubre, es va cedir a la UGT l'ús de la planta primera.  
- Mitjançant Decret del Consell 29/93, de 8 de març, es va cedir l'ús de la planta segona a CC.OO.  
En conseqüència, entenent que en les dates esmentades havia de desafectar-se la part de l'immoble que es cedia, i que es va ometre l'acte formal de la desafectació, segons que disposa l'article 57 de la Llei 30/1992, de 26 de novembre, i amb la finalitat d'esmenar l'omissió detectada, cal excepcionalment atorgar eficàcia retroactiva a aquesta desafectació.  
Per això, i d'acord amb les facultats que tinc atribuïdes per l'article 67 de la Llei 3/1986, de 24 d'octubre, de Patrimoni de la Generalitat Valenciana,  
ORDENE  
Article primer  
Desafectar de la Conselleria de Cultura l'immoble situat al carrer Explanada, núm. 9, de Petrel (Alacant), que consta en l'Inventari General de Béns i Drets de la Generalitat Valenciana amb el núm. A02/03/104/0003.  
Article segon  
Aquesta desafectació tindrà efecte retroactiu des de les dates en què, successivament, foren efectuades les cessions, és a dir, 10 de juny de 1985 per a la planta baixa, 30 d'octubre de 1985 per a la primera planta, i 8 de març de 1993 per a la segona planta.  
Article tercer  
Que la Conselleria de Cultura designe un representant perquè concórrega amb el representant nomenat per la Direcció General de Tributs i Patrimoni, per a formalitzar la corresponent acta de desafectació.  
València, 19 d'octubre de 1993  
El Conseller d'Economia i Hisenda,  
AURELIO MARTINEZ ESTEVEZ


Còpia Permalink ELI